Brown sê die prestasiepeiling word gedoen om te wys hoeveel beter die fondse as die algehele mark vaar. 35 van die 90 passiewe fondse in Suid-Afrika het die JSE se indeks van alle aandele geklop. Hy meen dit is ’n wesenlike getal.
Volgens die fondsfeiteblad vir einde November het hy oor ’n jaar, drie jaar en vyf jaar effens swakker as sy maatstaf gevaar.
Brown sê die kleiner opbrengs as dié van die indeks wat gevolg word, hou met die koste verband om in die mark handel te dryf.
’n Belegger het nie die bykomende risiko soos wanneer hy die mark probeer klop met die kies van individuele aandele nie.
Passiewe fondse is ’n verwysing na fondse wat die samestelling van indekse volg in stede van aktiewe fondsbestuurders wat ’n keuse maak oor waarin om te belê op grond van sekere ontledings.
Dit is beursverhandeldeprodukte wat op die JSE genoteer is. Die fonds se samestelling volg ’n indeks van die JSE wat ’n samestelling van ’n spesifieke sektor se aandele aandui. Hulle boots die indeks na en hou dieselfde aandele in dieselfde gewig wat dit in die indeks dra. Die prys van die beursverhandelde fonds gaan dus op en af soos die indeks styg of daal.